INDONESIA
“Yehova Alitupaalile Ukucila ne fyo Twaleenekela!”
Ba Angeragō Hia
BAFYELWE MU 1957
BABATISHIWE MU 1997
Balibwelele ku mushi ku mwabo ku cishi ca Nias no kuyapanga icilonganino.
MU 2013, icilonganino cesu icinono mu Tugala Oyo balitwebele ilyashi ilisuma nga nshi, batwebele ukuti bali no kutukuulila Ing’anda ya Bufumu. Aba mu buteko balitusuminishe, kabili abena mupalamano besu 60 balilembele amashina yabo pa cipepala ukulanga ukuti nabasuminishako. Umwina mupalamano umo atwebele ukuti, “Nga mulefwaya abantu 200 abakusainapo, ala mwalabasanga.”
Bamunyinefwe babili abaishiba ukukuula ababa mwi Bumba lya Abafwilisha Ukukuula Amayanda ya Bufumu balishile mu kutwafwa ukukuula Ing’anda ya Bufumu iipya, iyo twapwishishe ukukuula mu November 2014. Tatwaleenekela ukuti icilonganino cesu kuti cakwata Ing’anda ya Bufumu iisuma nga iyi. Cine cine Yehova alitupaalile ukucila ne fyo twaleenekela!
min_Latn bem_Latn twi_Latn bem_Latn bem_Latn bem_Latn bem_Latn bem_Latn